CELEX: C2006/165/23
Language: fi
Date: 2006-07-15 00:00:00
Title: Asia C-189/06 P: Valitus, jonka TEA-CEGOS SA ja Services techniques globaux (STG) SA ovat tehneet  13.4.2006  yhteisöjen ensimmäisen oikeusasteen tuomioistuimen (toinen jaosto) yhdistetyissä asioissa T-376/05 ja T-383/05, TEA-CEGOS SA, STG SA ja GHK Consulting Ltd v. Euroopan yhteisöjen komissio,  14.2.2006  antamasta tuomiosta

15.7.2006   
            
            
               FI
            
            
               Euroopan unionin virallinen lehti
            
            
               C 165/13
            
         Valitus, jonka TEA-CEGOS SA ja Services techniques globaux (STG) SA ovat tehneet 13.4.2006 yhteisöjen ensimmäisen oikeusasteen tuomioistuimen (toinen jaosto) yhdistetyissä asioissa T-376/05 ja T-383/05, TEA-CEGOS SA, STG SA ja GHK Consulting Ltd v. Euroopan yhteisöjen komissio, 14.2.2006 antamasta tuomiosta
   (Asia C-189/06 P)
   (2006/C 165/23)
   Oikeudenkäyntikieli: ranska
   Asianosaiset
   
      Valittajat: TEA-CEGOS SA ja Services techniques globaux (STG) SA (edustajat: asianajajat G. Vandersanden ja L. Levi)
   
      Muut osapuolet: GHK Consulting Ltd ja Euroopan yhteisöjen komissio
   Vaatimukset
   
               —
            
            
               EY:n ensimmäisen oikeusasteen tuomioistuimen yhdistetyissä asioissa T-376/05 ja T-383/05 14.2.2006 antaman tuomion kumoaminen
            
         
               —
            
            
               valittajan ensimmäisen oikeusasteen tuomioistuimessa esittämien vaatimusten hyväksyminen
            
         
               —
            
            
               komission 12.10.2005 tekemän päätöksen, jolla hylättiin TEA-CEGOS konsortiumin hakemus ja tarjous ja peruutettiin puitesopimuksen tekeminen TEA-CEGOS:in kanssa tarjouskilpailussa EuropeAid — 2/119860/C-osa nro 7, kumoaminen
            
         
               —
            
            
               kaikkien muiden vastaajan tämän tarjouskilpailun yhteydessä 12.10.2005 tehdyn päätöksen jälkeen tekemien päätösten ja erityisesti hankinnan tekemistä koskevien päätösten kumoaminen ja komission näiden päätösten täytäntöönpanemiseksi tekemien sopimusten purkaminen
            
         
               —
            
            
               vastaajan velvoittaminen korvaamaan oikeudenkäyntikulut ensimmäisessä oikeusasteessa ja muutoksenhaussa.
            
         Oikeudelliset perusteet ja pääasialliset perustelut
   Valittajat perustavat valituksensa ensimmäisen oikeusasteen tuomioistuimen yhteisön oikeuden rikkomiseen ja menettelyvirheisiin ensimmäisen oikeusasteen tuomioistuimessa. Valittajien mukaan ensimmäisen oikeusasteen tuomioistuin on laiminlyönyt oikeusvarmuuden periaatetta, perusteluvelvollisuutta ja hyvän hallinnon periaatetta sekä ottanut huomioon vääristyneellä tavalla todistusaineiston.